DOI: 10.14457/tu.the.2015.535
title: การบริหารงานของสถานีโทรทัศน์ดิจิทัลช่องวอยซ์ทีวี

description: หัวข้อการค้นคว้าอิสระการบริหารงานของสถานีโทรทัศน์ดิจิทัลช่องวอยซ์ทีวีชื่อผู้เขียนนางสาวขวัญชนก ใจเสงี่ยมชื่อปริญญาวารสารศาสตรมหาบัณฑิตสาขาวิชา/คณะ/มหาวิทยาลัยการบริหารสื่อสารมวลชนวารสารศาสตร์และสื่อสารมวลชนมหาวิทยาลัยธรรมศาสตร์อาจารย์ที่ปรึกษาการค้นคว้าอิสระศาสตราจารย์ ดร.สุรพงษ์ โสธนะเสถียรปีการศึกษา2558บทคัดย่อการค้นคว้าอิสระเล่มนี้ศึกษาเกี่ยวกับ “การบริหารงานของสถานีโทรทัศน์ดิจิทัลช่องวอยซ์ทีวี” โดยมีวัตถุประสงค์เพื่อศึกษาถึงการบริหารงานของสถานีโทรทัศน์ดิมจิทัลช่องวอยซ์ทีวี ปัจจัยที่มีผลต่อการบริหารงานของสถานีโทรทัศน์ดิจิทัลช่องวอยซ์ทีวี ตลอดจนแนวทางการบริหารงานในอนาคตของสถานีโทรทัศน์ดิจิทัลช่องวอยซ์ทีวี โดยใช้วิธีการวิจัยเชิงคุณภาพ ด้วยการสัมภาษณ์ผู้บริหารระดับสูง ผู้บริหารระดับกลาง และหัวหน้าระดับปฏิบัติงาน รวมทั้งการค้นหาเอกสารประกอบเพิ่มเติมที่มีส่วนเกี่ยวข้องเพื่อนำมาวิเคราะห์ถึงการบริหารงานของสถานีโทรทัศน์ดิมจิทัลช่องวอยซ์ทีวี ปัจจัยด้านต่าง ๆ ทั้งภายนอก ภายในที่มีผลต่อการบริหารงานของสถานีโทรทัศน์ดิจิทัลช่องวอยซ์ทีวี และแนวทางการบริหารงานในอนาคตของสถานีโทรทัศน์ดิจิทัลช่องวอยซ์ทีวี เพื่อความอยู่รอดในธุรกิจดิจิทัลทีวีต่อไปจากศึกษาพบว่า การบริหารงานของสถานีโทรทัศน์ดิมจิทัลช่องวอยซ์ทีวีได้ยึดหลักการบริหารองค์การพื้นฐานได้แก่ ด้านบุคลากร ด้านงบประมาณ ด้านอุปกรณ์ อาคารสถานที่ และด้านการจัดการ ซึ่งด้านบุคลากรนั้นสถานีโทรทัศน์ดิจิทัลช่องวอยซ์ทีวีมีการแบ่งฝ่ายการบริหารงานออกเป็น 6 ฝ่าย พนักงานมีฝ่ายสังกัดและแบ่งหน้าที่อย่างชัดเจน โดยสถานียังให้อิสระในการสร้างสรรค์ผลงานแก่บุคลากรสูงด้วย ด้านเทคโนโลยีพบว่า มีอุปสรรคในเรื่องอุปกรณ์บางชนิดมีความล่าสมัย ไม่สามารถรองรับการผลิตใหม่ ๆ ได้ การบริหารองค์การของสถานีมีลักษณะแนวดิ่ง เน้นสั่งการจากบนลงล่าง การดำเนินงานมีทุกฝ่ายพึ่งพาอาศัยกัน เพื่อลดความซับซ้อนในการปฏิบัติงาน ทั้งนี้สถานียังมีระบบกลางสำหรับจัดเก็บวัตถุดิบในการผลิตข่าว ที่พนักงานทุกคนสามารถเข้าถึงและนำมาใช้ประโยชน์ในการทำงานส่วนของตนได้ สำหรับปัจจัยที่มีผลต่อการบริหารงานสถานีโทรทัศน์ดิจิทัลช่องวอยซ์ทีวีประกอบไปด้วย 2 ปัจจัยหลัก ได้แก่ ปัจจัยนอก คือ ทางการเมือง เศรษฐกิจ ปัจจัยผู้ถือหุ้น ปัจจัยผู้รับสื่อ โดยปัจจัยที่มีผลมากที่สุดคือ แรงกดดันทางการเมือง เนื่องจากสถานีว่าตนเป็นสื่อเลือกข้าง ซึ่งการควบคุมโดยรัฐบาลทหาร ยังส่งผลกระทบด้านการผลิตเนื้อหาด้วย ที่สถานีมักจะโดนตำหนิจากรัฐในเรื่องความไม่เหมาะในการนำเสนออยู่บ่อยครั้ง ทั้งสถานีได้พยายามหลีกเลี่ยงการวิพากษ์ วิจารณ์สถาบันการเมือง โดยการนำเสนอข่าวของสถานียังยึดหลักการปฏิบัติตามวิชาชีพ และการมีเสรีภาพในการทำข่าวปกติ ทั้งนี้ปัจจัยผู้รับสื่อได้ส่งผลกระทบในการบริหารองค์กร เนื่องจากปฏิเสธไม่ได้ว่า ผู้ถือหุ้นของสถานีเคยมีส่วนเกี่ยวข้องกับสถาบันการเมือง ซึ่งทำให้ผู้ชมบางส่วนเหมารวมภาพลักษณ์องค์การติดสีทางการเมือง ซึ่งทางสถานีก็ยังไม่สามารถหาวิธีที่เหมาะสมแก้ไขปัญหาดังกล่าวได้ สำหรับปัจจัยภายในพบว่า ด้านการจัดการของสถานีมีปัญหาด้านการสื่อสารภายใน เนื่องจากวัฒนธรรมภายในองค์กรไม่แข็งแรงการสื่อสารมีความผิดพลาดจนบุคลากรสับสน และขาดความเชื่อมั่นในตัวผู้บริหาร ด้านความสามารถทางวิชาชีพนั้นองค์การมีความเชื่อมั่นเรื่องคัดเลือกบุคลากรว่ามีคุณภาพ มีประสบการณ์ และมีทักษะในการทำงานด้านต่าง ๆ อย่างครบถ้วน ซึ่งองค์การยังเชื่อว่าบุคลากรมีคุณธรรมพอ ที่จะคัดแยกข่าวสารที่เป็นข้อเท็จจริง และเป็นประโยชน์มานำเสนอได้สำหรับแนวทางการบริหารงานในอนาคตของสถานีโทรทัศน์ดิจิทัลช่องวอยซ์ทีวีจากการศึกษาสรุปได้ว่า สถานีมีแนวทางการบริหารงานในอนาคต สามารถแบ่งออก 2 ด้านคือ ภายในองค์การ และภายนอกองค์การพบว่า การผลิตด้านเนื้อสถานียังยืนหยัด ในการนำเสนอข่าวสารที่ข้อเท็จจริง ตรวจสอบสังคม และการทำงานของรัฐ โดยปราศจากเงื่อนไขต่าง ๆ โดยการปฏิบัติดังกล่าวจะต้องอยู่ภายใต้กรอบวิชาชีพด้วย ด้านเกณฑ์การวัดผลของระบบเรตติ้งสถานีจะผลักดันการให้เกิดความเป็นธรรมโดยมีผู้ประกอบการช่องอื่น ๆ ให้ความร่วมมือเพื่อเปิดมิติใหม่ในการวัดผล ด้านภายในองค์กรพบว่า ผู้บริหารตระหนักถึงปัญหาด้านการสื่อสารภายในที่มีปัญหา และพร้อมเปิดโอกาสให้บุคลากร ได้แสดงความคิดเห็น และการสร้างการรับรู้ในทิศทางต่าง ๆ ทั้งนี้การสื่อสารจะถูกจัดขึ้นเป็นประจำในรูปแบบของการประชุมฝ่าย หรือการพบปะระว่างฝ่ายบริหารและบุคลากรทั่วไป โอกาสต่าง ๆ ทั้งนี้ก็เพื่อความเชื่อมั่นของคนในองค์การ ด้านแผนการลงทุนผู้บริหารของสถานี ยอมรับว่าได้รับผลกระทบจากแรงกดดันทางการเมือง เศรษฐกิจ และปัจจัยอื่น ๆ และได้ทำการประเมินสถานการณ์ความเสี่ยงเอาไว้ล่วงหน้า จนตัดสินใจชะลอการลงทุน ด้วยการขยายการคืนทุนออกไปจาก 5 ปี เป็น 7-10 ปี เพื่อความอยู่รอดทางธุรกิจดิจิทัลทีวีต่อไป